Overførsel af over-/underskud fra 2013-2014 (drift) 
Sagsfremstilling 
89.       Overførsel af over-/underskud fra 2013-2014 (drift) - Åbent 
  
  
SAGENS INDHOLD 
Byrådet vedtog 28. april 2009 ”Retningslinjer for økonomisk decentralisering og lønsumsstyring”. Som et element i 
retningslinjerne indgår overførsel af over-/underskud for de enheder, der er omfattet af økonomisk decentralisering. 
Ved at overføre budgetbeløb mellem årene får de respektive budgetansvarlige mulighed for at disponere mest 
hensigtsmæssigt over budgetmidlerne, så aktiviteterne gennemføres på det mest fornuftige tidspunkt. 
  
Opgørelserne af over-/underskud er foretaget af [adresse] og godkendt af de respektive budgetansvarlige. I 
vedlagte bilag ’Overførsel af over-/underskud fra 2013 til 2014 (drift)’ fremgår overførslerne på 
decentraliseringsaftaler fra 2013 til 2014. 
  
I henhold til retningslinjerne for økonomisk decentralisering overføres, som udgangspunkt, det fulde beløb (over-
/underskud) fra år til år. Byrådet skal dog formelt godkende dette. 
  
Ud over overførslerne på områder med decentraliseringsaftaler er der i bilaget medtaget en række budgetområder, 
som ikke er omfattet af retningslinjerne for økonomisk decentralisering. Der er imidlertid tradition for at overføre 
over-/underskud uden for decentraliseringsaftalerne, hvis ikke særlige forhold taler for, at et eventuelt overskud helt 
eller delvist tilføres kassen eller et underskud dækkes via en tillægsbevilling. Der er de foregående år foretaget 
overførsel af over-/underskud på stort set tilsvarende områder, der er således tale om et akkumuleret over-
/underskud, der er opsamlet gennem flere år. 
  
VURDERING 
Fra 2012 til 2013 blev der i alt overført et akkumuleret overskud på driften på 26,9 mio. kr. Af de 26,9 mio. kr. blev 
der overført 20,8 mio. kr. inden for decentraliseringsaftalerne. Heraf er der i 2013 anvendt 0,9 mio. kr.  
  
Inden for Ejendomscentrets område er der gråzoner i konteringen på hhv. drift og anlæg. Det foreslås derfor, at 
merforbruget i 2013 på 1,587 mio. kr. på [adresse] område ikke overføres til 2014, og at et tilsvarende 
mindreforbrug på anlægsprojekter inden for Ejendomscentrets ansvarsområde heller ikke overføres til 2014. 
  
Korrigeret for resultatet i [adresse] er der i 2013 en opsparing inden for decentraliseringsaftalerne på 0,7 
mio. kr. Den akkumulerede overførsel på de decentraliserede områder udgør derfor 21,5 mio. kr. fra 2013 til 2014. 
 
Byråd 
27. maj 2014 
Sagsnr. 710-2014-
21674 
Dok.nr. 710-2014-
117494 
Sagsbehandler 
DPSVE 
  
Tidl. politisk behandling 
  
Forventet sagsgang 
Fagudvalg, ØK, BY 
Lovgrundlag 
  
  
På folkeskoleområdet er opsparingen i 2013 øget med 2,8 mio. kr. I medfør af lockouten på folkeskoleområdet i 
foråret 2013 var det forventet, at skolerne ville øge opsparingen i 2013 med ca. 7 mio. kr., idet en del af de udskudte 
aktiviteter skulle gennemføres i 2014. Set i sammenhæng med besparelserne som følge af lockouten har der 
således været et reelt forbrug af opsparede midler på folkeskoleområdet i 2013. 
  
Uden for decentraliseringsaftalerne blev der i alt overført 6,1 mio. kr. til 2013. I 2013 har der været en yderligere 
opsparing på 14,3 mio. kr. Opsparingen er i særlig grad sket indenfor trepartsmidler til kompetenceudvikling samt 
vidtgående specialundervisning. Det foreslås, at der overføres netto 19,6 mio. kr. til 2014 uden for 
decentraliseringsaftalerne, idet der ikke på alle områder foreslås overførsel af de fulde opsparede beløb. 
  
Den samlede opsparing forøges dermed fra 26,9 mio. kr. til 41,1 mio. kr., som foreslås overført til 2014. 
  
På langt størstedelen af områderne foreslås det samlede regnskabsresultat overført – på enkelte områder foreslås 
imidlertid overført et andet beløb. Dette fremgår af det vedlagte bilag. 
  
Ifølge retningslinjerne for økonomisk decentralisering må institutionerne maksimalt oparbejde et akkumuleret 
overskud på 10 % fra år til år. I 2013 er der 5 institutioner/områder, der ligger over denne grænse. Der er tale om 
områder med et forholdsvis begrænset budget. Det foreslås derfor, at overskud over 10 % overføres til 2014, og at 
der jf. retningslinjerne udarbejdes en plan til direktionen for anvendelse heraf. 
  
Tilsvarende er der et område, der har et underskud, der overstiger 5 %, hvilket er grænsen for overførsel af 
underskud fra år til år. Der er ligeledes tale om et område, hvor budgettet har en begrænset størrelse. Med baggrund 
i de allerede igangsatte aktiviteter foreslås, at det fulde underskud overføres til 2014, og at der jf. retningslinjerne 
udarbejdes en plan til direktionen for afvikling heraf. 
  
ØKONOMISKE KONSEKVENSER 
De økonomiske konsekvenser inden for hvert enkelt udvalgsområde fremgår af nedenstående tabeller opdelt på 
henholdsvis decentraliseringsaftaler og uden for decentraliseringsaftaler. 
  
  
  
  
Overførsler inden for decentraliseringsaftaler 2013-2014 
  
Overførsler uden for decentraliseringsaftaler 2013-2014 
Udvalg 
1.000 kr. 
Børne- og Skoleudvalget 
10.654 
Social- og Sundhedsudvalget 
3.392 
Økonomiudvalget 
6.927 
Teknik- og Miljøudvalget 
0 
Arbejdsmarkedsudvalget 
308 
Kultur- og Fritidsudvalget 
176 
I alt 
21.457 
Udvalg 
1.000 kr. 
Børne- og Skoleudvalget 
6.360 
Social- og Sundhedsudvalget 
2.664 
Økonomiudvalget 
8.969 
  
INDSTILLING 
Direktøren for Job og Økonomi indstiller til Byrådet: 
  
1. At overskuddet på 21,457 mio. kr. vedr. decentraliseringsaftalerne overføres til budget 2014 i henhold til bilaget 
”Overførsel af over-/underskud fra 2013 til 2014 (drift)”. 
2. At overskuddet på 19,610 mio. kr. uden for decentraliseringsaftalerne overføres til budget 2014 i henhold til 
bilaget ”Overførsel af over-/underskud fra 2013 til 2014 (drift)”. 
3. At der gives en tillægsbevilling på driften på i alt 41,067 mio. kr. i 2014, som finansieres af kassebeholdningen. 
  
BESLUTNING 
  
Teknik- og Miljøudvalget, 5. maj 2014: 
Fraværende: Tage Svendsen 
  
Indstilles godkendt. 
  
Børne- og Skoleudvalget, 5. maj 2014: 
Fraværende: Bitten Mortensen 
  
Ad 1.) Indstilles godkendt. 
Ad 2.) Indstilles godkendt. 
Ad 3.) Indstilles godkendt. 
  
Kultur- og Fritidsudvalget, 6. maj 2014: 
Fraværende: Tage Svendsen 
  
Indstilles godkendt. 
  
Social- og Sundhedsudvalget, 6. maj 2014: 
Fraværende: Ingen 
  
Ad 1: Indstilles godkendt. 
Ad 2: Indstilles godkendt. 
Ad 3: Indstilles godkendt. 
  
Arbejdsmarkedsudvalget, 7. maj 2014: 
Fraværende: Ingen 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
Teknik- og Miljøudvalget 
-415 
Kultur- og Fritidsudvalget 
2.312 
Beredskabskommissionen 
-280 
I alt 
19.610 
  
  
  
  
Byråd, 27. maj 2014: 
Fraværende: Ingen 
  
Godkendt. 
Overførsel af over-/underskud fra 2013 til 2014 
(drift) 
710-2014-63781 
